open-index/open-wikipedia-markdown huggingface dataset:
מיטיב לפסיכולוגיה חיובית ומדע האושר

**מיטיב לפסיכולוגיה חיובית ומדע האושר**, נוסד בשנת 2010 כמרכז יישומי ומחקרי לקידום תפקוד אנושי מיטבי של יחידים וקבוצות בחברה הישראלית וברחבי העולם, במסגרת בית הספר לפסיכולוגיה ב. המרכז פועל להטמעת פסיכולוגיה חיובית במערכות חינוך בישראל ומחוצה לה.

## הקמת מכון המחקר
המרכז הוקם על ידי טל בן שחר, מריו מיקולינסר, ענת שושני (חברת סגל במרכז הבינתחומי) ואריאל קור. עד יוני 2021 שימש כמנכ"ל המרכז עו"ד ערן דוידי.

## עבודת המרכז במערכת החינוך הישראלית
מרכז מיטיב ביצע התערבויות בבתי ספר ובגני ילדים ברחבי הארץ. המרכז עוסק בהטמעת פסיכולוגיה חיובית במערכות חינוך בישראל ומחוצה לה.

המרכז עוסק בהכשרת צוותי חינוך וביצירת שינויים בתהליכי ההוראה והלמידה בבתי הספר. בנוסף המורים מצוידים בתוכניות ייעודיות, הממוקדות בחיזוק הדימוי העצמי, מיומנויות חברתיות ורגשיות, תחושת אחריות ונחישות בהשגת מטרות, מוטיבציה ומסוגלות בלמידה ושיפור הישגים לימודיים.

עבודת המרכז מתבססת על מחקרים האמורים לסייע בהעלאת הרווחה הנפשית של האדם. תוכניות ההתערבות במערכת החינוך מפנה זמן ומשאבים לעיסוק במשמעות העשייה החינוכית, ומתמקדות בחשיבה על התפתחותם הרגשית של ילדים. התוכניות תורגמו לאנגלית, ספרדית וערבית ומופעלות במערכות חינוך ברחבי העולם.

### בתי ספר
* תוכניות ההתערבות בבתי הספר מתמקדות ברווחה הנפשית של הצוותים החינוכיים ושל התלמידים.

### מורים מובילים
* מהלך "מורים מובילים מחוללי שינוי" הוא מהלך ארצי של משרד החינוך הישראלי בשיתוף מכללת לוינסקי לחינוך, שמטרתו לאתר ולהכשיר מורים שישמשו מובילי קהילות לומדות בבתי הספר שלהם.

### גני ילדים
* תוכנית מיטיב לילדי הגן, מדגישה את העצמת דימויו העצמי של הילד ומערכות היחסים החיוביות שלו עם הזולת, ערוצים מרכזיים לקידום רווחתו הנפשית בגיל הרך.

### תוכנית מיטיב להורים
* זוהי תוכנית משלימה לתוכניות מיטיב במערכת החינוך. התוכנית נועדה לחשוף את הורי הילדים והמתבגרים לתוכניות מיטיב בבתי הספר.

## קישורים חיצוניים
* 
* 
* אלה יגנה, ראובן מן, פרופ' ענת שושני בשיחה עם גאולה אבן, באתר כאן 11, 30 בספטמבר 2020
* 
* 

קטגוריה:אוניברסיטת רייכמן
קטגוריה:פסיכולוגיה חיובית
מיתלונד

**הנמלים האפורים** (באנגלית: Grey Havens, Mithlund, ידועים גם בשם מיתלונד), הייתה עיר נמל עלפית אשר הופיעה בספרי טולקין במפרץ לון בממלכת העלפים לינדון בארץ התיכונה.

## תיאורם
בגלל חשיבותם התרבותית והרוחנית לעלפים, הפכו הנמלים האפורים עם הזמן להתנחלות העלפים הראשונה מערבית להרי האובך לפני ייסוד ארגיון ומאוחר יותר, ריבנדל. גם לאחר מותו של גיל-גלד בדגור דגורלד ועזיבתם של העלפים את הארץ התיכונה, נותרו הנמלים האפורים מוקד חשוב ופעיל בחלק הצפוני של הארץ התיכונה.

למרות היותם נמל מרכזי, לאורך השנים תמיד התקיימה בהם אוכלוסייה דלילה, כמו ריבנדל וצפון-מזרח יעראפל.

## היסטוריה
### העידן השני

הנמלים האפורים הוקמו בראשית העידן השני על ידי העלפים ששרדו את חורבן בלריאנד, אלו שבחרו להישאר על הארץ התיכונה לאחר מלחמת החרון.

הנומנורים ביקרו בהם לעיתים קרובות. למשל, בשנת 1700 לעידן השני שלח טר-מינסטיר צי גדול מנומנור לנמלים כדי לסייע במלחמה נגד סאורון.

הם היו גם כן אחד ממוקדי המסחר החשובים בין האוניות ששטו הלוך וחזור בין אמן לארץ התיכונה לפני שזו הוצאה אל מחוץ למעגלי העולם באקלבת.

### העידן השלישי
בשנת 1000 לעידן השלישי, האיסטרי מגיעים לארץ התיכונה, ובבואם נתן קירדן את טבעת האש של העלפים נריה לגנדלף, ביודעו את טבעו האמיתי של גנדלף כיוון שצפה בהם בבואם.

לאחר תבוסתו של סאורון והכתרתו של אלסר כמלך גונדור והאדין, גנדלף, גלדריאל, אלרונד ורבים מהעלפים שישבו בארץ התיכונה מאז העידן הראשון, יוצאים לולינור דרך הנמלים האפורים. נושאי הטבעות בילבו בגינס ופרודו בגינס ליוו אותם לולינור. כעבור שנים, סמוויז גמג'י עשה גם כן, כיוון שגם הוא נשא בעול הטבעת (גם אם לזמן קצר).

## הערות שוליים

קטגוריה:שר הטבעות: מקומות
קטגוריה:ממלכות הארץ התיכונה
קטגוריה:ערים ויישובים בארץ התיכונה
ארסן לופן (סדרת טלוויזיה, 1971)

**ארסן לופן** (בצרפתית: **Arsène Lupin**) היא סדרת טלוויזיה צרפתית שהופקה יחד עם תחנות טלוויזיה צרפתיות, גרמניות, קנדיות, בלגיות, הולנדיות, שווייצריות, איטלקיות ואוסטריות. הסדרה מבוססת באופן רופף על הרומנים של מוריס לבלאן אודות ארסן לופן.

## עלילה
ארסן לופן ג'נטלמן מושלם שמעולם לא מתכעס. הוא תמיד רגוע, כי כל מה שהיה יכול להפריע לו בחיי היומיום מטופל על ידי המשרת שלו. לא הועמד ספק כיצד הגיע לעצמאותו הכלכלית, אם כי לעיתים נרמז בדיסקרטיות שהוא פושע מקצועי. מלבד הצלת עלמות במצוקה לופן מטפל בעבריינים (אחרים) ומתחרה בשנינותם ובאינטליגנציה שלהם. או שהוא גונב ציורים מאנשים עשירים שנחשבים לפושעי צווארון לבן, או שהוא פועל כבלש. עם זאת, כשהוא מותקף, הוא מסוגל להגן על עצמו ללא מאמץ תוך שימוש בשיטות ג'ו ג'וטסו אלגנטיות.

## שחקנים
* ז'ורז' דסקריירס בתפקיד ארסן לופן
* איבון בושאר בתפקיד גרוגנאר
* רוג'ר קארל בתפקיד גארשר
* אנרי וירלוג'ו בתפקיד הרלוק שולמס

## קישורים חיצוניים

קטגוריה:ארסן לופן
קטגוריה:סדרות דרמה היסטוריות
קטגוריה:סדרות טלוויזיה איטלקיות
קטגוריה:סדרות טלוויזיה צרפתיות
קטגוריה:סדרות טלוויזיה צרפתיות שעלו לשידור בשנות ה-1970
פסגת אנטים

שמאל|ממוזער|250x250 פיקסלים|מפת האי סמית'. פסגת אורגנה מצויה במרכז הרביע האמצעי בשורה התחתונה של רביעי המפה.
**פסגת אנטים** (באנגלית: **Antim Peak**; בבולגרית: **връх Антим**) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה (לפי הגאזט האנטארקטי הבולגרי) 2,080 מטרים מעל פני הים; והפסגה מתנשאת לגובה של 230 מטרים מעל סביבתה; לפי הגאזט האנטארקטי המשווה SCAR, גובהה של הפסגה 2,100 מטרים מעל פני הים; והיא הפסגה ה-1,087 בגובהה באנטארקטיקה.

המדרונות הדרום-מזרחיים של הפסגה חשופים מקרח.

הפסגה ממוקמת 2.25 קילומטרים צפונית-מזרחית להר פוסטר; ו-1.3 קילומטרים צפונית-מזרחית לפסגת אבלוגי;

הפסגה ממוקמת 5.4 קילומטרים דרומית - דרום-מערבית להר פסגה; 16 קילומטרים דרומית-מערבית לכף סמית'; ו-16 קילומטרים צפונית-מזרחית לכף ג'יימס.

הפסגה משקיפה מעל קרחון צ'ופרנה שממערב ומצפון-מערב לפסגה; מעל קרחון קריוודול שמצפון-מזרח וממזרח לפסגה; ומעל קרחון פאשוק שמדרום מזרח לפסגה;

## היסטוריה
### גילוי הפסגה

רק בשנת 1996, התברר כי פסגת אנטים היא לא חלק מהר פוסטר (לו מספר פסגות). גילוי זה בוצע על ידי גרג לאנדרת' (Greg Landreth) שטיפס לראשונה על הר פוסטר.

הטיפוס הראשון לפסגת הר פוסטר בוצע על ידי גרג לנדרת', ב-29 בינואר 1996. לנדרת' וצוותו החלו לטפס ב-27 בינואר והגיעו לפסגת הר פוסטר לאחר 27 שעות של טיפוס רצוף.

### הטיפוס לפסגת ההר

הטיפוס הראשון לראש פסגת אנטים בוצע על ידי מטפסי ההרים הצרפתיים מתייה קורטיאל (Mathieu Cortial), ליונל דאודה (Lionel Daudet) ופטריק ואגנו (Patrick Wagnon), אשר טיפסו על השלוחה המערבית של הפסגה ב-12 בינואר 2010.

### מקור השם

הפסגה נקראת על שם האקסטרך אנטים ה-1 (Антим I), שהקים מחדש את האוטוקפליה של הכנסייה הבולגרית בשנת 1870.

## לקריאה נוספת

* הגאזט האנטארקטי הבולגרי

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים
* פסגת אנטים באתר הגאזט האנטארקטי של ממשלת אוסטרליה
* פסגת אנטים באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix
* פסגת אנטים באתר peakbagger
* פסגת אנטים באתר peakery (מרחקים לאתרים סמוכים)
* נתוני זריחת/שקיעת שמש/ירח עדכניים בפסגת אנטים
* מזג אוויר נוכחי עדכני בפסגת אנטים
** תחזית מזג אוויר עדכנית ארוכת טווח עבור פסגת אנטים
** נתוני מזג אוויר היסטוריים עבור פסגת אנטים
** סטטיסטיקות מזג אוויר עבור פסגת אנטים

## הערות שוליים

אנטים
אנטים
כל היצורים גדולים כקטנים (סדרת טלוויזיה, 2020)

**כל היצורים גדולים כקטנים** היא סדרת טלוויזיה משנת 2020 המבוססת על ספרים אודות וטרינר מיורקשייר, שנכתב על ידי אלף וייט בשם העט ג'יימס הריוט. העונה הראשונה, המורכבת משישה פרקים ופרק חג מולד מיוחד, צולמה בסימן 50 שנה לפרסום הספר הראשון בסדרה. הסדרה הוקרנה בבריטניה בערוץ 5 ב-1 בספטמבר 2020 ובארצות הברית ברשת PBS כחלק מ-Masterpiece Classic ב-10 בינואר 2021.

## תקציר עלילה
הסדרה סובבת סביב שלישיית מנתחים וטרינרים העובדים ביורקשייר דיילס. זיגפריד פרנון (שמתואר כ"אקסצנטרי") שוכר את ג'יימס הריוט למרפאה הווטרינרית שלו בבית סקלדייל. מלבד זיגפריד וג'יימס, יש את אחיו הצעיר של זיגפריד, טריסטן, וגברת הול, עוזרת הבית בבית סקלדייל והעלילה מגוללת את קורותיהם.

## שחקנים
* ניקולס ראלף בתפקיד ג'יימס הריוט, וטרינר
* סמואל וסט בתפקיד זיגפריד פרנון, מנתח וטרינרי ובעל בית סקלדייל
* אנה מאדלי בתפקיד גברת הול, עוזרת בית של בית סקלדייל
* קאלום וודהאוס בתפקיד טריסטן פרנון, אחיו הצעיר של זיגפריד
* רייצ'ל שנטון בתפקיד הלן אלדרסון, בת חקלאית ומושא אהבתו של ג'יימס
* דיאנה ריג בתפקיד גברת פומפרי, הבעלים האמידים של הפקינז טריקי וו
* מתיו לואיס בתפקיד יו הולטון, בעל קרקעות עשיר שמתחרה בג'יימס על חיבתה של הלן
* נייג'ל הייברס כגנרל רנסום, מנהל מסלול מרוצים מקומי

## הפקה
הסדרה, שצולמה ביורקשייר, מופקת על ידי Playground Entertainment עבור ערוץ 5 בבריטניה ורשת PBS בארצות הברית. הסדרה של ה-BBC ששודרה בשנים 1978 עד 1990 צולמה בעיקר בחלק הצפוני של הדיילס (וונסלידייל וסוואלדייל) ואילו הסדרה החדשה צולמה דרומה יותר בפארק הלאומי (סביב נידרדייל).

עונה ראשונה בת שישה פרקים וספיישל לחג המולד צולמו בשנת 2019 וגם בתחילת 2020. היא חודשה לעונה שנייה.

נכון ל-2025 יש חמש עונות ומתוכננת עונה נוספת.

## קישורים חיצוניים

* 

## הערות שוליים

קטגוריה:תוכניות טבע
קטגוריה:סדרות טלוויזיה בריטיות שעלו לשידור בשנות ה-2020
קטגוריה:יורקשייר
קטגוריה:סדרות טלוויזיה בריטיות
קטגוריה:סדרות טלוויזיה המבוססות על ספרים
אנג'לו יאנק

**אנג'לו יאנק** (בגרמנית: **Angelo Jank**; 30 באוקטובר 1868 – 9 באוקטובר 1940) היה צייר בעלי חיים גרמני, מאייר וחבר הזצסיון במינכן. הוא התמחה בסצנות עם סוסים ורוכבים.

## ביוגרפיה
לאחר שסיים את לימודיו בגמנסיה בשנת 1888, למד באקדמיה לאמנויות יפות בין השנים 1891–1896 אצל לודוויג פון לפץ  ופאול הקר והציג יחד עם כמה חברות אמנות בארמון הזכוכית. בשנת 1898 הוא הופיע לראשונה עם חברי הזצסיון במינכן.

בין השנים 1899 עד 1907 היה מורה באקדמיה לנשים של התאחדות האמנים במינכן. לאחר מכן מונה לפרופסור באקדמיה לאמנויות יפות, במקומו של וילהלם פון דיץ . בשנת 1922, לאחר פרישתו של היינריך פון ציגל, ירש אותו יאנק כפרופסור לציור בעלי חיים. מאוחר יותר הוא נבחר ליו"ר הראשון של "אגודת האמנים החזותיים" ועמד בראש תערוכותיהם בגלספלאסט.

במשך שנים רבות הוא הועסק גם כמאייר במגזינים "יוגנד" וגם היה מדריך באקדמיה לאמנויות יפות, שם בין היתר לימד את קרל גטרמן הצעיר.

הוא היה נשוי לברונית אנה פון תונגן, ממשפחת אצילים ותיקה, שחלק מחבריה הסתבכו במפלגה הנאצית. בתו נישאה לברון ברטרם ריידסל צו אייזנבך. ילד נוסף היה בנם הנס יאנק (אשתו הייתה מרתה, לבית לארסון), שבתו אנג'לה נישאה לנסיך אלברכט מאוטינגן-שפילברג.

מרומן שהיה לו עם הציירת מארי שניר נולד בן בשם קלאוס. מאוחר יותר חתמה שניר על נישואי נוחות עם פרנץ מארק כדי לספק לגיטימציה לילד.

בנוסף לציורים, הוא צייר ציורי קיר ב"יוסטיזפלסט" וסצנות מההיסטוריה בבניין הרייכסטאג בברלין. בין תלמידיו הידועים ביותר היו לואי גרל, ארמה בוסי, נינה ארבור, פרנץ קסבר סטאל, הנריק גוטליב, קאטה לאסן, קרל רבוס ואדולף ציגלר.

עבודתו הייתה גם חלק מאירוע הציור בתחרות האמנות באולימפיאדת הקיץ של 1936.

## גלריה

File:Angelo Jank - Pferderennen.jpg
File:Angelo Jank Der Wanderzirkus 1906.jpg
File:Jank-Post.jpg
File:Angelo Jank - Meeting - 1913.jpg
File:Angelo Jank - Jugend Nr. 36, 1904.jpg
File:Angelo Jank - Jugend Nr. 32, 1897.jpg
File:Angelo Jank - Jugend Nr. 01, 1898.jpg
File:Angelo Jank - Jugend Nr. 19, 1897.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1868
קטגוריה:גרמנים שנפטרו ב-1940
Rockin' in Rhythm

"**Rockin' in Rhythm**" הוא סטנדרט ג'אז אינסטרומנטלי, שבוצע על ידי דיוק אלינגטון והקרדיט עליו ניתן לאלינגטון, הארי קארני ואירווינג מילס. הוא הוקלט לראשונה בינואר 1931 במועדון הכותנה.

מאוחר יותר עיבד אלינגטון את המנגינה כחלק מ-*Kinda Dukish* שהופיע באלבומו "*Piano in the Background*" מ-1960.

*Rockin' in Rhythm* היה אחת המנגינות שהופיעו בסדרת הטלוויזיה BBC *[[הבלש המזמר|הבלש הזמר]]* ב-1986 מאת דניס פוטר.

## גרסאות
* אלה פיצג'רלד ב"אלה פיצג'רלד שרה את ספר השירים של דיוק אלינגטון"
* אלה פיצג'רלד ב-*Fine and Mellow*
* סאני קריס
* Weather Report, *Night Passage (album)*
* הקלטה של צ'רלי בארנט מ-19 ביוני 1940, כפי שהושמעה ב-KCEA.org 30/04/2014
* ריצ'רד תומפסון, *Strict Tempo!*
* הארי ג'יימס ב"הארי ג'יימס ... היום" (MGM E-3848, 1960)
* כוכבי סווינגוויל (טאפט ג'ורדן, הילטון ג'פרסון, אל סירס) מנגנים *Rockin' in Rhythm* (סווינגוויל, 1960)

## קישורים חיצוניים

## הערות שוליים

קטגוריה:שירים באנגלית
קטגוריה:שירי ג'אז
פאנג קאנג

**פאנג קאנג** (בסינית: **庞康**, פיניין: **Páng kāng**; נולד ב-1956) הוא מיליארדר סיני, ויו"ר חברת פושאן האיטיאן טעמים ומזון.

## ביוגרפיה
פאנג קאנג עבד כבכיר בחנות הרטבים הקולקטיבית האיטיאן. בשנת 1995 הוא תרם להתאגדות הקולקטיב כחברה בע"מ והפך לבעל מניות עם השקעה ראשונית של 60 אלף דולר. החברה הפכה ל"פושאן האיטיאן טעמים ומזון" והונפקה בבורסת שאנגחאי בשנת 2014.

בשנת 2014 הונו הוערך בכ-2.5 מיליארד דולר. ובינואר 2021 הוערך במעל 34 מיליארד דולר.

לפאנג אין ילדים.

## הערות שוליים

קטגוריה:מיליארדרים סינים
קטגוריה:סינים שנולדו ב-1956
קרחון פאשוק

**קרחון פאשוק** (באנגלית: **Pashuk Glacier**; בבולגרית: **ледник Пашук**) הוא קרחון תלול באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 2.7 קילומטרים; רוחבו של הקרחון 600 מטרים.

הקרחון מנקז את המדרונות הדרום-מזרחיים של רכס אימאון, ומנקז לכיוון דרום-מזרח מאוכף וארארל הממוקם בין פסגת אנטים ופסגת אבולגי.

רכסים היוצאים מהאוכף מפרידים בין קרחון פאשור לבין קרחון קריוודול שמצפון לו (הרכס היוצא מפסגת אנטים), ובין קרחון פאשוק לקרחון רופיטה שמדרום לו (הרכס היוצא מפסגת אבלוגי).

הקרחון נשפך אל מצר אוסמר, דרום-מערבית לנקודת סרדץ.

## היסטוריה
### גילוי ומיפוי הקרחון

הקרחון מופה לראשונה על ידי סוקרים בולגריים בשנת 2009 ובשנת 2010.

### מקור השם

הקרחון נקרא על שם הסקיפר הקנדי קרי פאשוק (Keri Pashuk), שהיה רב החובל של היאכטה נורת'הנגר (*Northanger*) שסיפקה תמיכה לוגיסטית לצוות שהעפיל לראשונה לפסגת הר פוסטר בשנת 1996.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* קרחון פאשוק באתר הגאזט האנטארקטי של ממשלת אוסטרליה
* קרחון פאשוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

פאשוק
פאשוק
ענאן והבי

**ענאן והבי** הוא קצין צה"ל במילואים בדרגת אלוף-משנה. פיקד על מערך בתחום לוחמת המידע באגף המודיעין ושימש מדריך ראשי במכללה לביטחון לאומי. משמש מרצה למדע המדינה באוניברסיטת חיפה ועמית במכון למדיניות נגד טרור.

## קורות חיים
והבי נולד וגדל בדליית אל כרמל. את שירותו הצבאי החל בחטיבת הצנחנים ולאחר מכן עבר לאגף המודיעין, שימש מפקד במערך מבצעי ומפקד מערך בתחום התודעה האסטרטגית הבינלאומית, לוחמה פסיכולוגית ולוחמת סייבר. במהלך שירותו עוטר פעמיים בצל"ש הרמטכ"ל. בשנים 2010–2012 שימש מדריך ראשי במכללה לביטחון לאומי. הוא עבד במשרד ראש הממשלה ועסק בנושא פיתוח קשרים אזוריים.

והבי בעל תואר ראשון, שני ושלישי במדע המדינה מאוניברסיטת חיפה. ב-2011 סיים לימודי דוקטורט בתחום הביטחון לאומי, נושא המחקר שלו עסק בטרור האסלאמי נגד ישראל: חמאס, חזבאללה ואלקאעדה - פוליטיקה של שיתוף פעולה לעומת קונפליקט. משנת 2016 הוא עמית במכון למדיניות נגד טרור של המרכז הבינתחומי הרצליה. כמו כן מכהן כראש מרכז המחקר במרכז מורשת הדרוזים.

הוא ממייסדי עמותת תמוז שמטרתה צדקה ועזרה לילדים במצוקה כלכלית במיוחד בתחום החינוך. ב-2021 הודיע על הצטרפותו למפלגת הישראלים בראשות רון חולדאי.

נשוי לאנעאם והם הורים לשלושה בנים.

## קישורים חיצוניים
*
## הערות שוליים

קטגוריה:חיילי אגף המודיעין
קטגוריה:דרוזים מעוטרי צה"ל
קטגוריה:מעוטרי צל"ש הרמטכ"ל
קטגוריה:חוקרי מדע המדינה ישראלים
קטגוריה:פוליטיקאים דרוזים ישראלים
קטגוריה:אלופי-משנה בצה"ל
קטגוריה:דלית אל-כרמל: אישים
קטגוריה:סגל אוניברסיטת חיפה: מדעי המדינה
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו במאה ה-20
המניע

**המניע** היא סדרה תיעודית העוסקת בפרשת הרצח בעין כרם שהופקה עבור ערוץ Yes דוקו ושודרה בו בשנת 2020.

הסדרה בת ארבעה פרקים. היא עוסקת בפרשת הרצח בעין כרם, שבה בשנת 1986 רצח בנשק של אביו שהיה בשירות מילואים, נער בן 14 את משפחתו : אביו ניסים כהן, אמו לאה ושתי אחיותיו שירה וענת כהן. מקור שם הסדרה הוא בניסיון למצוא מניע לרצח, שלא נמצא עד כה.

יוצרי הסדרה הם טלי שמש ואסף סודרי. בסדרה נכללו קטעים משוחזרים המגולמים על ידי שחקנים, קטעים שצולמו לאחר הרצח, וכן ראיונות עם חוקרי משטרה בדימוס שעסקו בפרשת הרצח, עורך הדין שייצג את הנער, הפסיכיאטר שחקר אותו ודמויות נוספות אשר היו מעורבות בפרשה או הכירו את המשפחה.

בינואר 2021 בעקבות הפרסום, שודורה כתבה על הרוצח בתוכנית "הצינור" שבה יש מספר פרטים על חייו של הרוצח לאחר הרצח, וגם עימות עם הרוצח במקום עבודתו, שהוא בפנים מטושטשות ועיוות קול. לאחר מכן זיהו גולשים ברשתות החברתיות, את הרוצח ופרסמו את שמו ופרטיו. בעקבות כך, הודיעה החברה שבה עבד הרוצח. כי "הוחלט לסיים את עבודתו באופן מיידי בהסכמה".

## ראו גם
* רצח ללא מניע

## קישורים חיצוניים

* 
* 
* 
* 
* 
* 
* 
*  

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:yes הטלוויזיה בלוויין: תוכניות וסדרות
אמנון לב

**אמנון לב** (3 במרץ 1930 – 22 במרץ 2017) היה קצין צה"ל ששירת בחיל החימוש. בעל עיטור העוז על פועלו במלחמת יום הכיפורים.

## ביוגרפיה
לב נולד בביתניה וגדל בכפר ויתקין, בנם של יהודית ויצחק לב ממייסדי המושב. ב-1947 הצטרף לפלי"ם ושירת בפלוגת הנמל בחיפה. הוא השתתף בפעולות הפלי"ם בניסיון שנכשל לפוצץ שני גשרים על נהר הליטני שבלבנון, ובפעולה לאיתור מקום מתאים לנחיתת חבלנים שיפוצצו גשר במטרה לעכב את התקדמות צבא מצרים במהלך מלחמת העצמאות. לאחר כישלון הפעולות עבר לשרת כסמל חימוש בגדוד הפשיטה (גדוד 89) של חטיבה 8. במלחמת סיני שימש סמל חימוש בכוח שריון. במלחמת ששת הימים שירת כקצין חימוש גדודי בחטיבת אגרוף הברזל שלחמה בחזית הדרום.

במלחמת יום הכיפורים שירת כקצין החימוש של גדוד 61 בחטיבת אגרוף הברזל. על פועלו במלחמה עוטר בעיטור העוז. הוא קצין החימוש היחיד שעוטר בעיטור זה.

תיאור המעשה:

לב היה בעל משק חקלאי בכפר ויתקין. היה נשוי ואב שני ילדים. נפטר בשנת 2017, והובא למנוחות בבית העלמין המשותף לכפר ויתקין, חופית ובית ינאי.

## קישורים חיצוניים
*
*זיכרונותיו של אמנון לב באתר הפלי"ם
*סרן אמנון לב באתר עמותת חיל הטכנולוגיה והאחזקה
*
*אמנון לב באתר הפלמ"ח
*על אמנון לב באתר יד לשריון
*
## הערות שוליים

קטגוריה:מעוטרי עיטור העוז במלחמת יום הכיפורים
קטגוריה:חיילי חיל החימוש במלחמת יום הכיפורים
קטגוריה:אנשי הפלי"ם
קטגוריה:כפר ויתקין: אישים
קטגוריה:אישים הקבורים בכפר ויתקין
קטגוריה:ישראלים שנולדו ב-1930
קטגוריה:ישראלים שנפטרו ב-2017
בית החלמה ליולדות (טלז סטון)

ממוזער|בניין בית ההחלמה הישן בשכונת בית וגן
[ממוזער|דגם בית החלמה ליולדות (טלז סטון) מ[בלזה, אדריכלים שנברגר קץ, 1984]]
**בית החלמה ליולדות** הוא מרכז רפואי ליולדת ולתינוק הנמצא בקריית יערים טלזסטון בהרי ירושלים, ומשרת את תושבי ירושלים בפרט ויולדות מכל חלקי הארץ ובעיקר את האוכלוסייה החרדית. מטרתו של בית ההחלמה היא לאפשר ליולדת תקופת מנוחה לאחר הלידה.
## היסטוריה
"בית החלמה ליולדות" הוקם בשנת 1971 על ידי נפתלי רוזנפלד, שלמה פפנהיים ושמואל יצחק שטרן, מעסקני העדה החרדית ומייסדי 'בית לפליטות' ו'קריית בנות', עבור יולדות שגדלו במוסדות שהקימו. זמן קצר לאחר הקמתו, התברר כי ישנו ביקוש לבית החלמה גם מצד יולדות אחרות, המעוניינות בתקופת מנוחה לאחר הלידה שאינה מתאפשרת במחלקות היולדות בבתי החולים. לכן, בעידוד האדמו"ר מגור הרב שמחה בונם אלתר, הרב יצחק יעקב וייס והרב חיים קרייזווירט, הרחיבה הנהלת בית ההחלמה את פעילותו, ופתחה את שעריו לכלל היולדות.

בתחילה פעל בית ההחלמה בבניין בשכונת בית וגן בירושלים, אך כאשר המקום כבר לא הספיק, הוחלט לבנות עבורו קמפוס חדש על שטח שנרכש בקריית יערים (טלזסטון). בניין בית ההחלמה נמשך חמש שנים, והוא נפתח בנובמבר 1987 ונחנך בית ההחלמה בהשתתפות אישי ציבור. תחילה כלל בית ההחלמה תינוקייה, חדרי יולדות וחדר אוכל ומטבח, אך תוך שנים ספורות נפתחו מחלקות נוספות ואגפים שונים. כיום בית ההחלמה יכול להכיל מאות יולדות בו זמנית, ובבית ההחלמה מתקבלים מדי שנה אלפי יולדות ותינוקות. המרכז מלווה רפואית ע" ד"ר בירנבוים וד"ר קפלן.

בנו של שלמה פפנהיים גבריאל הוא מנהל בית ההחלמה ליולדות, וחברי ועד ההנהלה הם צאצאיו של נפתלי רוזנפלד, משה יונה ובנו חיים אלעזר רוזנפלד. בית ההחלמה פונה למגזר החרדי, ומתנהל על פי כללי ההלכה והצניעות.

## קישורים חיצוניים
* 

החלמה ליולדות
קטגוריה:קריית יערים
__לחיפוש__
Let There Be Eve...Ruff Ryders' First Lady

**Let There Be Eve...Ruff Ryders' First Lady** הוא אלבום הבכורה של הראפרית האמריקאית איב. האלבום יצא לאור ב-14 בספטמבר 1999 על ידי חברות התקליטים אינטרסקופ ורוף ריידרס. מתוך האלבום יצאו שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-1999
קטגוריה:אלבומי איב
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
קו K בנגב

**קו K בנגב** הוא שמו של אתר קדום מתקופת הברונזה בשמורת הטבע "הר הנגב".

צורתו צורת סוללה ישרה הנמתחת לאורך של כארבעה ק"מ וחצי והוא מורכב מכמאה טון סלעים ואבנים ובכך הוא דומה בהיקפו לאתרים פרה-היסטוריים נוספים בישראל כמו גלגל-רפאים וגל יתרו. לאורך השנים הועלו השערות שונות באשר לתכליתו – ללא הסבר חד משמעי.

## מבנה האתר ומאפייניו

בשנים 1985–1989 ערך ד"ר **מוטי היימן** סקר מקיף באזור הר רמון שבו נמצא כי הקו נמשך לאורך של כארבעה ק"מ וחצי, רוחבו כ־1.8 מטרים וגובהו הממוצע הוא כ־0.7 מטר. ישנם מקטעים רציפים באורך מצטבר של כ-1.5 ק"מ. באזור הר רומם שרד קטע באורך 115 מטרים שהיה רציף במקורו ובעל מתאר של שני קירות עם מילוי אדמה ביניהם המזכירים מבנה של סולם.

לא כל הקו בנוי בצורת סוללה. במקרים רבים מדובר בשרשרת של מבנים עגולים בקוטר ממוצע של מטר אחד ומבנים מרובעים בעלי צלעות של כמטר אחד, שבניהם יש מרווח של כמה מטרים.

בסמוך לשני קצות הקו נמצאו רגמים (בערבית, רוג'ומים), האופייניים לתקופת הברונזה הקדומה (לפני כ-4,800 שנה).

ניתן למצוא קוים דומים נוספים ברחבי המזרח התיכון, כאשר הקו הארוך ביותר (שבעה ק"מ וחצי) נמצא בדרום ערב הסעודית. בישראל ישנו מספר רב של קווים בנגב (למשל בסמוך למעלה עקרבים) ובמדבר יהודה (בסמוך למצפה שלם והר מונטר).

## השערות לגבי תכליתו של האתר
ממוזער|תופעה אופטית בעקבות הצל|340x340 פיקסלים
הראשון שחקר את הקו היה יוחנן אהרוני, שהעריך בשנת 1957 שמדובר במבנה מתקופת הברונזה הביניימית, וכי יעודו הוא לשמש כקו גבול או חומה.

אחרי אהרוני חקר את האתר בסוף שנות ה-50 הארכאולוג נלסון גליק אשר לא קיבל את התארוך שקבע אהרוני, ואף קבע כי תאוריית החומה אינה מתיישבת עם העובדה שלא נמצאו ישובי קבע שעליהם היה צורך להגן, וכי הסוללה אינה גבוהה דיה. גם ד"ר יעקב ורדי הסכים עם הביקורת.

מקובל לראות באתר מונומנט פולחני, אם כי אופי הפולחן אינו ברור.

### השערת לוח השנה
האתר בנוי בצורה ישרה כך שביום הארוך בשנה (21 ביוני, יום ההיפוך) צלו של אדם שעומד בכל מקום על הקו, נופל בדיוק על הסוללה. בדומה לאתרים מגליתיים ברחבי העולם כמו סטונהנג', שנבנה כך שהשמש מגיעה למיקום מדויק בין אבניו ביום ההיפוך.

### השערת פולחן חיים ומוות
ד"ר עוזי אבנר, ממרכז מדעים ים המלח והערבה, שחקר את אתרי הקבורה הקדומים באזור הנגב, טוען כי "מעגל האבן נחשב כרחם. הקו משמש כפאלוס ואמור להפרות את הרחם, כדי שהנפטר יוכל להיוולד ממנו. החל מהאלף השישי לפני הספירה אתרים אלו מסמלים את המעבר מהאמונה הקדומה במוות כמצב סופי – לאמונה המעגלית המודרנית של לידה מחדש, מוות כמצב זמני ותחיית המתים". עם זאת, העובדה שישנם שני רוגמים, אחד בכל קצה של הקו (כלומר רחם-פאלוס-רחם), מערערת על תקיפותה של ההשערה.

## מידע לגבי טיולים באזור
קו K נמצא בשמורת הטבע המוכרזת "הר הנגב", אך אין לטייל לאורכו משום שהוא אינו עובר בשביל מסומן. ניתן להשקיף עליו מהר רמון והר רומם.

## גלריית תמונות

קובץ:kavk18.jpg|גמלים נעים ליד הקו
קובץ:kavk14.jpg|קטע מקו K


## לקריאה נוספת

* 

## קישורים חיצוניים
* 

## הערות שוליים

קטגוריה:ארץ ישראל: פרהיסטוריה
קטגוריה:תקופת הברונזה
קטגוריה:אתרים ארכאולוגיים בארץ ישראל
קטגוריה:הנגב: אתרים ארכאולוגיים
קטגוריה:הר הנגב
2021 01
פרדריק בקמן

**פרדריק בקמן** (באנגלית: **Fredrik Backman**; נולד ב-2 ביוני 1981) הוא בעל טור, בלוגר וסופר שוודי. הוא מחברם של "איש ושמו אובה" (2012), "סבתא שלי מוסרת דרישת שלום וסליחה" (2013), "בריט מארי הייתה כאן" (2014), "עיר הדובים" (2017) ו"אנחנו נגדכם" (2018). הספרים היו רבי מכר במולדתו שוודיה. ספריו של בקמן ראו אור ברחבי העולם ביותר מעשרים וחמש שפות ועובדו לקולנוע ולטלוויזיה.

## ביוגרפיה
בקמן גדל בהלסינגבורג, סקונה, שוודיה. הוא כתב בעיתון השוודי Helsingborgs Dagblad ולמגזין הגברים השוודי, מגזין מור.

ספרו הראשון כסופר יצא לאור בשנת 2012, "איש ושמו אובה". הרומן עובד לסרט בעל אותו שם והוא הוקרן בבכורה ב-25 בדצמבר 2015.. רולף לאסגורד קיבל פרס גולדבאג על תפקיד ראשי בסרט זה. בשנת 2023 יצא סרט אמריקאי "איש ושמו אוטו" המבוסס על אותו הספר. הזכויות על ספרו "עיר הדובים" נקנו על ידי חברת הפקות שוודית, Filmlance, והן עובדו לסדרת טלוויזיה עבור רשת HBO אירופה. ספרו "חרדים" עובד לסדרת טלוויזיה ב"נטפליקס".

## חיים אישיים
בקמן נשוי לנדה שפטי בקמן, ולהם שני ילדים.

## ספריו
* En man som heter Ove (2012; בעברית נקרא איש ושמו אובה, 2014)
* Saker min son behöver veta om världen (2012; לא תורגם לעברית)
* Min mormor hälsar och säger förlåt (2013; בעברית נקרא סבתא שלי מוסרת דרישת שלום וסליחה, 2016)
* Britt-Marie var här (2014; בעברית נקרא בריט-מארי הייתה כאן, 2017)
* And Every Morning the Way Home Gets Longer and Longer: סיפור קצר, לא תורגם לעברית (2016)
* Beartown (2016; בעברית נקרא עיר הדובים, 2018)
* The Deal of a Lifetime: סיפור קצר, לא תורגם לעברית (2017)
* Us Against You (2018; בעברית נקרא אנחנו נגדכם, המשך לעיר הדובים, 2021)
* Folk med ångest (2019; בעברית נקרא חרדים, 2022)
* Vinnarna (2022; 'מנצחים', הספר האחרון בטרילוגית עיר הדובים, לא תורגם לעברית)

## קישורים חיצוניים

* 

## הערות שוליים

קטגוריה:סופרים שוודים
קטגוריה:עיתונאים שוודים
קטגוריה:בעלי טור
קטגוריה:בלוגרים
קטגוריה:שוודים שנולדו ב-1981
בארי וורד

**בארי וורד** (באנגלית: **Barry Ward;** נולד ב-1981) הוא שחקן קולנוע וטלוויזיה אירי.

## ביוגרפיה
וורד נולד וגדל בבלאנשרדסטאון, פרוור בצפון מערב דבלין. הוא למד בקולג' סנט דקלאן שבקברה.

וורד ידוע מהופעותיו בתיאטרון ועל המסכים. ב-2014 שיחק בתפקיד ראשי בסרט "המועדון של ג'ימי" של קן לואץ', ובתפקיד אדם בסרט "Blood Cells" של לוק סאומור וג'וזף בול.

## חיים אישיים
וורד מתגורר במזרח לונדון עם בת זוגו השחקנית לורה קוואנו, ולהם בן אחד, טום.

## פילמוגרפיה
### קולנוע

### טלוויזיה

### וידאו קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:שחקנים ילדים אירים
קטגוריה:אירים שנולדו ב-1981
דיסקוגרפיה של איב

**איב ג'האן ג'פרס קופר**, **[[איב (ראפרית)|איב]]** היא ראפרית, פזמונאית, שחקנית ומנחת טלוויזיה אמריקאית, זוכת פרס גראמי ושני פרסי האקדמיה למוזיקה. היא ידועה בשמות הבמה שלה: **איב** (באנגלית: **Eve**) ו**אי-וי-אי** (באנגלית: **E-V-E**). איב מכרה מיליוני עותקים מאלבומיה במהלך הקריירה שלה. האלבום השני שלה, "Scorpion", זיכה אותה בפרס גראמי. האלבום השלישי שלה, "Eve-Olution", היה המצליח ביותר מבין אלבומיה ומכר 4.8 מיליון עותקים רק בארצות הברית. במהלך שלושת אלבומיה הראשונים שיתפה פעולה עם אומנים שונים כגון מיסי אליוט, DMX, סנופ דוג ונייט דוג, אלישה קיז ופיית' אוונס.

## דיסקוגרפיה
### אלבומים

### סינגלים

### סינגלים שבהם התארחה

## הערות שוליים

קטגוריה:דיסקוגרפיות
מת'יו דדאריו

**מת'יו קווינסי דדריו** (באנגלית: **Matthew Quincy Daddario**; נולד ב-1 באוקטובר 1987) הוא שחקן אמריקאי. הוא ידוע בעיקר בשל תפקידו בתור אלק לייטווד בסדרת הטלוויזיה "ציידי הצללים" (2016–2019). הוא אחיה הצעיר של השחקנית אלכסנדרה דדריו ואחיה הבוגר של קת'רין דדאריו. הוא נשוי לאסת'ר קים.

## ביוגרפיה
דדריו נולד וגדל בעיר ניו יורק, בנם של כריסטינה דדאריו, עורכת דין, וריצ'רד דדאריו, תובע ולשעבר ראש מטה הטרור בניו יורק בראשות ראש העיר מייקל בלומברג. אחותו הגדולה היא השחקנית אלכסנדרה דדאריו; יש לו גם אחות צעירה בשם קתרין דדאריו.

סבו מצד אביו של דדאריו היה אמיליו ק. דדאריו, נציג דמוקרטי לבית הנבחרים של ארצות הברית למדינת קונטיקט בין השנים 1959 - 1971. הוא ממוצא סלובקי, איטלקי, אירי, הונגרי ואנגלי. דדריו למד בבית הספר קולגייט, לפני שלמד באוניברסיטת בלומינגטון אינדיאנה, משם סיים תואר ראשון בכלכלה בשנת 2010.

דדאריו התחתן עם אסת'ר קים ב-31 בדצמבר 2017. יש להם שתי בנות, הראשונה נולדה בספטמבר 2020. בפברואר 2024, קים חשפה שהם מצפים לילד השני שלהם ומאוחר יותר ילדה את ביתם השנייה ביולי 2024. 

## קריירה
דדאריו ערך את הופעת הבכורה הגדולה שלו כאהרון בסרט הדרמה הרומנטי "Breathe In", בבימויו של דרייק דורמוס. באותה שנה היה לו תפקיד משנה כצ'אנינג בסרט הקומדיה "הטעות הגדולה" בהובלתו של וינס ווהן, בבימויו של קן סקוט. בשנת 2014, דדריו גילם את דני לאדוקור בסרט דרמת הספורט "When the Game Stands Tall", בכיכובם לצד ג'ים קביזל, לורה דרן ואלכסנדר לודוויג. הסרט מבוסס על הישגיהם של מאמן הכדורגל בוב לדאצור ודה לה סאל ספרטנים, שקבעו שיא ניצחון של 151 משחקים.

בשנת 2015 הוא השתתף בתפקיד גבריאל בסרט הנעורים "Naomi and Ely's No Kiss List". במאי 2015 הוכרז כי דדריו ישחק את אלק לייטווד בסדרת הפנטזיה "ציידי הצללים", המבוססת על סדרת הרומנים מאת קסנדרה קלייר. הסדרה החלה לשידור ב־12 בינואר 2016, והסתיימה ב־6 במאי 2019. גם בשנת 2016 הוא כיכב במהדורה המחודשת של סרט האימה של אלי רוט, Cabin Fever, בבימויו של טרוויס זי.
ב-2021 שיחק דדריו את תפקידו של סקוטר בעונה השנייה של "למה נשים רוצחות"

## פילמוגרפיה
### סרטים

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי פרס בחירת הנוער
קטגוריה:בוגרי אוניברסיטת אינדיאנה בלומינגטון
קטגוריה:אמריקאים שנולדו ב-1987
לווטוריום

[ממוזער|250px|הלווטוריום ב[מנזר בטאליה בפורטוגל]]
[ממוזער|250px|לווטוריום מ[המאה ה-12 במנזר ת'ורונט שבפרובאנס, צרפת.]]
**לווטוריום** (בלטינית **Lavatorium**, רבים **Lavatoria**; מהמילה Lavare - "לרחוץ") היה אגן הרחצה המשותף במנזר בימי הביניים. הלווטוריום ששימש לרחצת הידיים לפני הארוחה, מוקם בדרך כלל בקלויסטר בסמוך לרפקטוריום (חדר האוכל). המתקן כלל אגן שניזון ממים זורמים, בין בדמות כיור מוארך או בדמות מזרקה עגולה, מתומנת או מסוגננת. לעיתים היה הלווטוריום מעוטר בעושר רב וכלל מספר אגנים מדורגים.

## קישורים חיצוניים

קטגוריה:מנזרים
קטגוריה:כלים סניטריים
הרחבת חוג

באלגברה, **הרחבת חוג** של חוג *R על* ידי חבורה חילופית *I* היא זוג ( *E*,  \phi  ) המורכב מחוג *E* והומומורפיזם חוגי  \phi  שמתאים לרצף המדויק הקצר של חבורות חילופיות:

: 0 \to I \to E \overset{\phi} R \to 0.

יש לזכור כי *I* הוא אז אידיאל דו צדדי של *E.* בהינתן חוג חילופי *A,* הרחבת-**A**   מוגדרת באותו אופן על ידי החלפת "חוג" עם " אלגברה על A*"* ו "חבורה חילופית" עם *"*מודול - A ".

נאמר כי הרחבה היא *טריוויאלית* אם  \phi  מתפצל; כְּלוֹמַר,  \phi  נותן קטע שהוא הומומורפיזם .

מורפיזם בין הרחבות *R על* ידי *I*, על, לדוגמה, *A*, הוא הומומורפיזם אלגברה *E* → *E * המשרה את הזהויות ב- *I* ו- *R.* לפי למת החמישה, מורפיזם כזה הוא בהכרח איזומורפיזם, ולכן שתי הרחבות שוות ערך אם יש מורפיזם ביניהן.

## דוגמאות

### דוגמה 1
בוא ניקח את החוג \mathbb Z של מספרים שלמים ובוא ניקח את הקבוצה החילופית \mathbb Z_2 (תחת חיבור) של מספרים בינאריים. ניקח *E* = \mathbb Z \oplus \mathbb Z_2, אנו יכולים להגדיר כפל על *E* באמצעות (x,a) \cdot (y,b) = (xy,\phi(x)a+\phi(y)b) (כאשר \phi:\mathbb Z \to \mathbb Z_2 הוא הומומורפיזם הממפה מספרים זוגיים ל-0 ומספרים אי-זוגיים ל-1). זה נותן את הרצף המדויק הקצר

: 0\to \mathbb Z \to E \overset{p} \mathbb Z \to 0

איפה *p* הוא ההומומורפיזם (x,a) \mapsto a\phi(x) .

### דוגמה 2
כך את *R* להיות חוג חילופי ו- *M* להיות מודול-*R*. תן *E* = *R* ⊕ *M* להיות הסכום הישיר של חבורות חילופיות. הגדר את הכפל ב- *E* על ידי

: (a, x) \cdot (b, y) = (ab, ay + bx).

אפשר לזהות את ( *a*, *x* ) עם *a* + *εx* כאשר ε בריבוע הוא אפס וכשמפשטים את ( *a* + *εx* ) ( *b* + *εy* ) מניבה את הנוסחה שלעיל; בפרט אנו רואים כי *E* הוא חוג. לאחר מכן יש לנו את הרצף המדויק הקצר

: 0 \to M \to E \overset{p} R \to 0

כאשר *p* ההקרנה. לפיכך, *E* הוא הרחבה של *R על* ידי *M.* תכונה מעניינת אחת של בנייה זו היא שהמודול *M* הופך לאידיאל של חוג חדש כלשהו. ב"local rings" שלו, נגאטה מכנה תהליך זה *כעקרון האידיאליזציה* .

## קישורים חיצוניים
* E. Sernesi: *[https://books.google.com/books/about/Deformations_of_algebraic_schemes.html?id=xkcpQo9tBN8C&hl=en דפורמציות של סכימות אלגבריות]*
* 

קטגוריה:תורת החוגים
.om

**.om** היא סיומת האנטרנט (ccTLD) בעומאן.

## רישום
נכון לעכשיו, הרשות הרגולטורית לטלקום היא הרשמת של .om ccTLD. הרשות אחראית באופן בלעדי על ניהול שם הדומיין האינטרנטי ברמה העליונה ".om" ו- ". عمان". הרשות יכולה:

# לקבוע חוקים, הוראות והנחיות למינהל שמות הדומיינים האמורים.
# לאשר לרשמים המוסמכים ולפרסם רשימת שמות באתר הרשות או בכל דרך אחרת.
# לעקוב אחר הרשמים והרשמים המוסמכים כדי לבדוק אם הם עומדים בכללים, בהוראות ובהנחיות הקשורות לשמות הדומיין בהתאמה.
# לפרסם את החלטות הפסקת ההסמכה של הרשמים המוסמכים באתר הרשות או בכל דרך אחרת.
# לנקוט צעדים הנוגעים לערעורים ותלונות המוגשים על ידי רשמים או רושמים מוסמכים או כל גורם דאגה בכל עניין הקשור ליישום הוראות תקנה זו, אך מבלי לפגוע בהוראות חוק הקניין התעשייתי ותקנתו המבצעת.

## אזורי .om
הרמה העליונה .om מורכבת מאזורי התחום הבאים:

## רשמים מוכרים
הרשם המוסמך הוא כל אדם או גוף המורשה על ידי הרשות במסגרת הסכם (הסמכת רשם) לקבל בקשות רישום של דומיינים באינטרנט, לקבל החלטה, לרשום, להעביר, לעצור, למחוק אותם ולנקוט בכל הצעדים הנדרשים הקשורים לשמות הדומיינים בתוך את השורות המוגדרות בהסכם ההסמכה לרשם.

הרשות תבדוק את הבקשות שהוגשו לה ממשרדים ומפעלים המעוניינים לקבל הסמכה מהרשות ולקבל החלטות.

הרשמים המוסמכים הנוכחיים הם:

* Omantel
* Ooredoo
* Gulf CyberTech
* Oman Data Park
* Abu Ghazala Intellectual Property

## קישורים חיצוניים

* 
* 
* הרשות לפיקוח על תקשורת

## הערות שוליים

קטגוריה:עומאן: כלכלה
פרוכילודונטיים

**פרוכילודונטיים** (שם מדעי: Prochilodontidae) היא משפחה של דגים מסדרת החריתאים החיים במים מתוקים טרופיים בצפונה של אמריקה הדרומית עד לדרום ברזיל, פרגוואי וצפון ארגנטינה. בעבר השתייכו למשפחת החריתיים והם קרובים למשפחה Curimatidae.

בני המשפחה הם דגים קטנים יחסית שחלקם מגיעים לאורך 80 סנטימטרים והם אוכלי כל. הם בעלי שפתיים רחבות ובתוכם שיניים קטנות ומחודדות, אך הם יכולים לפשק אותם קדימה כדי לינוק מזון במהירות. הם יכולים גם להשמיע קריאות צרודות במים. הם בעלי סנפירים קטנים וגוף בשרני בעל קשקשים קשיחים ורבים מהם נעים בנחילים גדולים במי הנהרות כמו האמזונאס.

דגים אלה משמשים כדגי מאכל לילידים המקומיים ולתושבים וכן לחיות שונות כמו דגים טורפים, עופות מים, לוטרות ענק ודולפיני נהרות.

## מיון
* *Ichthyoelephas*
* *Prochilodus*
* *Semaprochilodus*

## גלריה

קובץ:Flagtail Characin (Semaprochilodus taeniurus) (3420299646).jpg
קובץ:Prochilodus lineatus.jpg
קובץ:Prochilodus magdalenae (16197296986).jpg
קובץ:Ichthyoelephas longirostris.jpg


## קישורים חיצוניים

קטגוריה:בעלי חיים שתוארו ב-1879
קטגוריה:טקסונים שתוארו בידי פרנץ סטיינדכנר
קטגוריה:חריתאים
.lk

**.lk** (.ලංකා/.இலங்கை) היא סיומת האינטרנט בסרי לנקה. חברות זרות שאין להן נוכחות מקומית יכולות רק לשריין את הדומיינים הפתוחים ברמה השנייה והמתאימה שלהם (דרך רישום הדומיין LK או סוכנים). על מנת להירשם ולהשתמש בשם עליהם להיות בעלי כתובת איש קשר בסרי לנקה (שניתן להשיג באמצעות סוכן או משרד עורכי דין).

## סיומות אינטרנט משניות
ההרשמות נלקחות ברמה השנייה וגם ברמה השלישית מתחת לשמות שונים של דרגה שנייה. רישום ברמה שנייה חוסם אוטומטית את השם מהרישום על ידי מישהו אחר תחת כל אחד משמות הרמה השלישית.

שמות אלה ברמה שנייה זמינים לרישום בתוכם:

רישום מוגבל:
* **.gov.lk**: מחלקות ממשלתיות בסרי לנקה (שומר אוטומטית שם ברמה השנייה ומתחת לכל שאר השמות ברמה השנייה).
* **.ac.lk**: מוסדות מחקר והשכלה גבוהה בסרי לנקה.
* **.sch.lk**: בתי ספר רשומים בסרי לנקה.
* **.net.lk**: ספקי שירותי אינטרנט מורשים בסרי לנקה.
* **.int.lk**: ארגוני אמנה בינלאומיים.

הרשמה פתוחה:
* **.com.lk**: גופים מסחריים.
* **.org.lk**: ארגונים שאינם מסחריים.
* **.edu.lk**: אתרים חינוכיים.
* **.ngo.lk**: ארגונים לא ממשלתיים.
* **.soc.lk**: אגודות רשומות.
* **.web.lk**: אתרי אינטרנט.
* **.ltd.lk**: חברות באחריות מוגבלת.
* **.assn.lk**: אגודות.
* **.grp.lk**: קבוצות חברות.
* **.hotel.lk**: מלונות.

## תחומים ברמה העליונה הבינלאומית
בספטמבר 2010 נרשמו שני תחומים ברמה העליונה לסרי לנקה. הם הפכו לפעילים במהלך 2011.
* **.ලංකා** עבור שמות דומיינים בשפה הסינהאלית.
* **.இலங்கை** לשמות דומיינים בשפה הטמילית.

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרי לנקה
.lr

**** היא סיומת האינטרנט בליבריה. ההרשמה מוגבלת לאלה עם נוכחות מקומית וכוונה להשתמש בתחום.

רישום ב-LR מחייב תחומים ספציפיים ברמה שנייה (COM.LR, ORG.LR, NET.LR וכדומה). השם מבוסס על שתי האותיות הראשונות של השם הליברי עבור ליבריה. לנקודת הרישום היחידה של תחומי LR, ראו אתר רישום תחום.

## סיומות אינטרנט משניות
* **com.lr**: מסחרי.
* **edu.lr**: בתי ספר המעניקים תואר ראשון.
* **gov.lr**: ישויות ממשלתיות.
* **org.lr**: לא עבור ארגוני רווח.
* **net.lr**: תשתית רשת (ierouters) בלבד.

## קישורים חיצוניים

* 
* 

קטגוריה:ליבריה: כלכלה
.mv

**.mv** היא סיומת האינטרנט באיים המלדיביים. היא מנוהלת על ידי חברת הטלקומוניקציה Dhiraagu.

בגלל חוסר הזמינות של שירותי רישום מקוון ובדיקות שייכות שמות תחום, ועלות תחזוקת תוכנה גדולה, עיקר השימוש בסיומת האינטרנט של האיים המלדיביים נעשה על ידי סוכנויות ממשלתיות ותאגידים גדולים. חברות וארגונים קטנים מעדיפים סיומות כלליות כגון .com ו-.net
## סיומות אינטרנט משניות
* **aero.mv.** - חברות תעופה
* **biz.mv.** - ארגונים עסקיים
* **com.mv.** - חברות מסחריות
* **coop.mv.** - קואופרטיבים
* **edu.mv.** - מוסדות חינוך
* **gov.mv.** - מוסדות ממשלתיים
* **info.mv.** - מידע
* **int.mv.** - חברות בין-לאומיות
* **mil.mv.** - צבא האיים המלדיביים
***museum.mv.** - מוזיאונים
***name.mv.** - אתרים אישיים
***net.mv.** - ספקיות אינטרנט
***org.mv.** - ארגונים ללא כוונת רווח
***pro.mv.** - אנשי מקצוע
## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:המלדיביים
ראפיד (חברת פינטק)

**אר איי פי ווי די פייננשיאל נטוורקס (2016) בע"מ**, המוכרת במותג **Rapyd**, היא חברת פינטק ישראלית המפתחת ומפעילה פלטפורמת תשלומים בינלאומית לעסקים וצרכנים, שמאפשרת לבצע העברות בנקאיות, העברות לארנק אלקטרוני, תשלום מזומן ועוד.

## היסטוריה
החברה הוקמה ב-2016, בשם CashDash, בידי אריק שטילמן (מנכ"ל החברה), ארקדי קרפמן (סמנכ"ל מחקר ופיתוח) ועומר פריאל (סמנכ"ל פיתוח עסקי). היא החלה בפיתוח שירותי תשלום באמצעות טלפון חכם, המשיכה בשירותי ארנק אלקטרוני והפכה לפלטפורמת תשלומים בינלאומית. מערכות החברה תומכות ב-65 סוגי מטבעות ביותר מ-170 מדינות. המשרד הראשי של החברה שוכן במגדלי עזריאלי בתל אביב, והיא מחזיקה משרדים בקליפורניה, בלונדון ובסינגפור.

### רכישות והשקעות
באפריל 2020 רכשה החברה את חברת סליקת כרטיסי התשלום האיסלנדית Korta. ביולי 2021 רכשה החברה את חברת התשלומים האיסלאנדית Valitor, תמורת 100 מיליון דולר. בינואר 2021 רכשה החברה את חברת הפינטק Neat מהונג קונג אשר פיתחה שירות דיגיטלי לסטארטאפים של רישום חברה ופתיחת חשבון בנק עסקי תוך דקות ללא צורך לדבר או להיפגש עם אדם.

בנוסף הקימה החברה זרוע השקעות, Rapyd Ventures, המשקיעה בחברות הזנק, בהן חברת Anchor העוסק באוטומציה של תהליך החיוב והגבייה בעסקים.

באוגוסט 2023 רכשה החברה את חברת התשלומים PayU GPO תמורת 610 מיליון דולר. הרכישה כוללת את הפעילות של PayU GPO באירופה, במזרח התיכון, באפריקה ובאמריקה הלטינית ואינה כוללת את הפעילות בהודו, בטורקיה ובדרום מזרח אסיה.

### גיוסי הון
בפברואר 2019 השלימה החברה סבב גיוס הון שני לפי שווי של 300 מיליון דולר.

באוקטובר 2019 השלימה החברה סבב גיוס הון שלישי בסך 100 מיליון דולר, לפי שווי שוק של כמיליארד דולר.

בינואר 2021 השלימה החברה סבב גיוס הון רביעי בסך 300 מיליון דולר, לפי שווי שוק של כ-2.5 מיליארד דולר, שאליו נלוו עסקאות סקנדרי בסך 100 מיליון דולר.

באוגוסט 2021 השלימה החברה סבב גיוס חמישי, בגובה 300 מיליון דולר, לפי שווי מוערך של 9–10 מיליארד דולר.

במרץ 2022 דיווח העיתון "כלכליסט" שבמניות החברה נעשו עסקאות לפי שווי חברה של 15 מיליארד דולר.

## מתן חסות בספורט
בעונת הכדורסל של 2025/26 הפכה החברה לספונסרית ונותנת החסות הראשית של קבוצת הכדורסל מכבי תל אביב, לאחר שחתמה עם הקבוצה הסכם שיתוף פעולה ארוך טווח של שבע שנים ורחב בהיקפו הכלכלי, בסכום של 3 מיליון דולר לעונה, וסך הכול 21 מיליון דולר לכל תקופת ההסכם. בעקבות כך, לוגו החברה מתנוסס על חזית גופיות המשחק הצהובות של הקבוצה מתל אביב.

## קישורים חיצוניים
* 

* 
* 
* אתר Hack The Galaxy

## הערות שוליים

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות שהוקמו ב-2015
ז'ונגצ'נג

**ז'וֹנְגְצֶ'נְג** (בסינית מפושטת: **荣成**; בסינית מסורתית: **榮成**; בפין-יין: **Róngchéng**) היא נפה עירונית השייכת לנציבות העירונית וייהאי בקצה המזרחי של מחוז שאנדונג שבמזרח הרפובליקה העממית של סין. הנפה משתרעת על פני 1,669 קמ"ר ב ומשקיפה ל בכל הכיוונים למעט מערב. על פי מפקד האוכלוסין משנת 2020 אוכלוסיית הנפה מנתה 714,211 תושבים.

## היסטוריה
על פי רשומות היסטוריות, הקיסר הראשון של שושלת צ'ין ביקר פעמיים בז'ונגצ'נג, ובנה גשרים ומקדשים. בשנת 1735, במהלך שושלת צ'ינג, הקיסר יונג-ג'נג העניק לז'ונגצ'נג את שמו הנוכחי.

## אסונות
ביוני 2011 פרץ מרד ורצח המוני על לורונגיו 2682, סוחר דייגים בז'ונגצ'נג. לאחר חודש בדרום האוקיינוס השקט, 11 מתוך 33 מהצוות חזרו. ביולי 2013 הרשיע בית המשפט הביניים בוונדנג, הסמוך לז'ונגצ'נג, את 11 הגברים ברצח.

## מנהל
שמאל|ממוזער|250px|מפרץ ג'ינגהאי (1953)
הנפה העירונית ז'ונגצ'נג מנהלת 10 תתי-רבעים ו-12 עיירות:
* תת-הרובע נינגג'ין (宁津街道)
* תת-הרובע גאנג-ואן (港湾街道)
* תת-הרובע טאו-יואן (桃园街道)
* תת-הרובע ואנגליין (王连街道)
* תת-הרובע דונגשאן (东山街道)
* תת-הרובע צ'ה-שאן (斥山街道)
* תת-הרובע יאטואו (崖头街道)
* תת-הרובע צ'נגשי (城西街道)
* תת-הרובע שונשאן (寻山街道)
* תת-הרובע לאושאן (崂山街道)
* העיירה לידאו (俚岛镇)
* העיירה צ'נגשאן (成山镇)
* העיירה בוליו (埠柳镇)
* העיירה גאנגשי (港西镇)
* העיירה שיאג'ואנג (夏庄镇)
* העיירה יאשי (崖西镇)
* העיירה יינדזה (荫子镇)
* העיירה טנגשיה (滕家镇)
* העיירה דאטואן (大疃镇)
* העיירה שאנגג'ואנג (上庄镇)
* העיירה חושאן (虎山镇)
* העיירה ז'נחה (人和镇)

## תחבורה
* 
* כביש מחוזי שאנדונג 301
* כביש מחוזי שאנדונג 908

## קישורים חיצוניים

* 

## הערות שוליים

קטגוריה:הרפובליקה העממית של סין: נפות עירוניות
קטגוריה:שאנדונג: ערים
מנחם בן משה הבבלי

רבי **מנחם בן משה הבבלי** (נפטר לפני טבת ה'של"א, דצמבר 1571) היה רב יהודי שמוצאו כנראה ברומא והתגורר בערים צפת וחברון. הוא חיבר את הספר "טעמי מצוות".

## ביוגרפיה
לא ידוע בוודאות היכן נולד, אם כי יש הטוענים שמקורו באיטליה או בבגדאד. בין השנים 1522 ו-1525 היה דיין בטריקלה שביוון העות'מאנית. בהמשך עבר לצפת שבארץ ישראל (האימפריה העות'מאנית באותה תקופה), איתו הגיעו אביו ואחיו ראובן שעבדו בצביעת צמר. הרב יוסף קארו העתיק בספרו תשובה שלו והגיב עליה. מצפת הוא עבר למצרים, חזר לצפת ולבסוף נסע לחברון בשנת 1540. בחברון הוא הצטרף לקבוצת רבנים יהודים ספרדים שהתגוררו בה במאה ה-16, לאחר שרכש אדמות מהקראים.

## חיבורו
חיבורו המרכזי של רבי מנחם בן משה הבבלי הוא ספר "טעמי מצוות" שהודפס לראשונה בלובלין בטבת ה'של"א (דצמבר 1570). השל"ה הזכיר חיבור זה פעמים רבות. גם בחיבור קצות החושן הוא מוזכר.

בהקדמה לחיבור "טעמי מצוות" הוא ציין כי חיבר ספר נוסף בשם "טעמי מצוות הארוכות", אך הספר אבד.

המשורר הרוסי-עברי דוד פוגל השתמש באחת מיצירותיו של מנחם הבבלי לאחר שביקר בפריז ובארץ ישראל.

## קישורים חיצוניים
* מאיר בניהו, **[https://bookreader.nli.org.il/NliBookViewer/?ie_pid=IE46826319 מהיכן בא ר' מנחם בבלי לחברון?]**, קרית ספר כ"ט (ה'תשי"ג) עמ' 173–174.
* הרב מנחם ב"ר משה הבבלי החברוני, אנציקלופדיה לחלוצי הישוב ובוניו.
* מאמר עליו, אליעזר ריבלין, באתר הספרייה הלאומית.
* ספר טעמי מצוות, מנחם בן משה הבבלי רקנאטי, היברובוקס.
* ספר טעמי מצוות, מנחם בן משה הבבלי, הספרייה הלאומית.
* 

## הערות שוליים

קטגוריה:חברון: רבנים
קטגוריה:משפחת רקנאטי
קטגוריה:נפטרים ב-1571
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-16
הופליאס איימרה

**הופליאס איימרה** (שם מדעי: *Hoplias aimara*) הוא מין של דג מים מתוקים מהמשפחה חריתאי זאב שבסדרת החריתאים החי רק בנהרות אמריקה הדרומית וגם בטרינידד.
## מאפיינים
דג זה הוא הגדול שבני משפחתו ומהגדולים בבני סדרת החריתאים והוא יכול להגיע לאורך מקסימלי של 1.2 מטר ומשקל של מעל 40 קילוגרם. זהו דג שרירי בעל מבנה גלילי עם לסתות גדולות ורחבות מלאות שיניים חדות והוא מזכיר מעט זאב נהרות. צבעו שחור או חום כהה עד חום בהיר ואפור וקשקשי הבטן כסופים כשהראש בהיר יותר משאר הגוף. חלק מהפרטים בעלי פסים כהים לאורכם.

דג זה הוא שוכן נהרות בעלי זרמים מהירים טרופיים בצפון אמריקה הדרומית. הוא נמצא בברזיל, קולומביה, ונצואלה, גינאה, גינאה הצרפתית, סורינאם ובאי טרינידד. הדג משריץ ביצים בעונת הרבייה הגשומה שבין דצמבר עד מרץ.

הוא טורף חזק של דגים אחרים, אותם הוא צד ממארב אך יגוון גם בחסרי חוליות ובחולייתנים נוספים. דג זה נידוג למאכל בידי תושבי הנהרות סביבו.

## קישורים חיצוניים

קטגוריה:בעלי חיים שתוארו ב-1847
קטגוריה:טקסונים שתוארו בידי אשיל ולנסיין
קטגוריה:חריתאים
קטגוריה:מגה-פאונה של אמריקה הדרומית
קטגוריה:ונצואלה: דגי מים מתוקים
שוגייז

ממוזער|ההרכב האירי My Bloody Valentine
**שוגייז** (מאנגלית: **Shoegaze, Shoegazing** - מילולית: "לבהות בנעליים") הוא תת-ז'אנר מוזיקלי של רוק אלטרנטיבי ואינדי, שהתפתח בבריטניה ואירלנד בסוף שנות השמונים. הז'אנר מתאפיין בשירה עדינה וחלומית, לעיתים לא מובנת, העטופה ב"חומת צליל" של דיסטורשן ומגוון אפקטי גיטרה נוספים, פידבק וכן ווליום גבוה במיוחד. השם "שוגייזינג" נטבע על ידי מגזיני המוזיקה NME ומלודי מייקר, כדי לתאר סצנת להקות בריטיות חדשה בה הנגנים הופיעו בצורה סטטית ומופנמת, שקועים בנגינה עם מבט מושפל ארצה. הצורך של הנגנים לתפעל את מגוון פדאלי האפקטים שמוקמו על רצפת הבמה בצמוד לרגליהם, יצר את הרושם שהם בוהים בנעליים שלהם, ומכאן הביטוי. הז'אנר החל לדעוך באמצע שנות ה-90, עם עליית זרמי רוק חדשים שסחפו את בריטניה, ביניהם הבריטפופ המקומי והגראנג' שהגיע מארצות הברית. עם זאת, בעשור השני של המאה ה-21 זכה הז'אנר לפופולריות מחודשת, שבאה לידי ביטוי בהקמתן של להקות שוגייז חדשות וכן היווצרותם של תת-ז'אנרים חדשים השואבים ישירות ממנו. ז'אנר מקביל לשוגייז הוא דרים פופ, ומבקרי מוזיקה השתמשו בביטוי שוגייז כדי לתאר להקות דרים פופ בעבר.

## היסטוריה
הלהקה האירית מאי בלאדי ונלטיין (My Bloody Valentine) נחשבת למי שהניחה את אבני היסוד של הז'אנר, ממנה שאר הלהקות שאבו את עיקר השראתן. אלבומם Loveless מ-1991 נחשב בעיניי מבקרים ומעריצים רבים כיצירת המופת המובהקת של הז'אנר. להקות נוספות שהיוו השראה ללהקות בסצנה הן להקות פוסט-פאנק בריטיות כמו הקיור, סוזי והבנשיז, דה ג'יזס אנד מרי צ'יין, קוקטו טווינס וכן להקות אלטרנטיביות כמו סוניק יות', דינוזאור ג'וניור, Hüsker Dü והוולווט אנדרגראונד. עוד להקות המזוהות עם הז'אנר הן Slowdive, Ride, Lush, Pale Saints ו-Chapterhouse.

בהשוואה לרוב להקות הרוק האלטרנטיבי באותה תקופה, שהיו מורכבות ברובם המוחלט מגברים, מאפיין ייחודי לסצנת השוגייז היא הכמות הגבוהה יחסית של נשים שהיו חברות בה בתפקידי נגינה, שירה וכן בכתיבת שירים.

The Scene That celebrates itself (מילולית: "הסצנה שמהללת את עצמה") הוא ביטוי שטבע מארק סאת'רלנד ממלודי מייקר, בהתייחס לסצנת השוגייז הלונדונית, שתיאר בנימה סרקסטית איך הלהקות הללו נהגו לבקר בהופעות אחת של השנייה, החליפו ביניהן חברי להקה ונהגו לצאת לשתות יחד. הדימוי האליטיסטי שדבק בלהקות הללו, ובמקביל עליית זרמים חדשים של רוק שנתפסו כעממיים יותר, כמו הגראנג' מאמריקה והבריטפופ המקומי, גרמו לדעיכת הפופולריות של הז'אנר באמצע שנות התשעים, מה שאילץ להקות רבות לאמץ סגנון אחר או להתפרק כליל. עם זאת, הז'אנר זכה להתעניינות מחודשת בתחילת המאה ה-21, שהובילה ליצירת גל להקות שוגייז חדשות, ברובן אמריקאיות, תחת הכינוי "Nu gaze" (הלחם של שוגייז ו-Nu (חדש)). "Blackgaze" הוא תת-ז'אנר המשלב בין שוגייז לבלאק מטאל, שיצר המוזיקאי הצרפתי Neige וההרכבים שלו Alcest ו-Amesoeurs.

## קישורים חיצוניים

* בלוג "המאזין" ראיון עם Neil Halstead מלהקת Slowdive
* 

קטגוריה:סגנונות מוזיקליים
קטגוריה:מוזיקת אינדי
קטגוריה:רוק אלטרנטיבי
קטגוריה:סגנונות רוק
לשכת הסמים הפדרלית

**לשכת הסמים הפדרלית** (באנגלית: **Federal Bureau of Narcotics**, בראשי תיבות: **FBN**) הייתה סוכנות של מחלקת האוצר האמריקאית, שהוקמה ב-14 ביוני 1930, כשהיא מאגדת את תפקידי המועצה הפדרלית לשליטה בסמים וחטיבת הסמים. הלשכות הוותיקות הללו הוקמו כדי לאכוף את חוק מיסוי הסמים 1914 וחוק ייבוא וייצוא סמים נרקוטיים 1922 (הידוע גם כחוק ג'ונס-מילר).

הארי ג'יי אנסלינגר מונה לנציב הראשון של הלשכה על ידי מזכיר האוצר אנדרו מלון תחת הנשיא הרברט הובר. תחת אנסלינגר, הלשכה דחפה לעונשים קשים על שימוש בסמים. הסוכנות ללוחמה בסמים הוסמכה להעניש על אחזקת סמים כגון מריחואנה על בסיס חוק מס המריחואנה 1937, כמו גם חיזוק חוק מס הסמים 1914. למרות זאת, המוקד העיקרי שלה היה להילחם בהברחת אופיום והרואין. אחד החוקים נגד אופיום היה חוק השליטה באופיום 1942. לשם כך הקימה הלשכה לאורך זמן כמה משרדים מעבר לים בצרפת, איטליה, טורקיה, ביירות, תאילנד ומוקדים אחרים של הברחות סמים בינלאומיות. סוכנים אלה (שמעולם לא היו יותר מ-17) שיתפו פעולה עם גורמי אכיפת סמים מקומיים באיסוף מודיעין על מבריחים. העבודה נגד הרואין ואופיום הונעה עם זאת משיקולי מדיניות החוץ: במהלך מלחמת וייטנאם, למשל, הושמה חשיבות רבה בחקירת מבריחים וייטנאמים שיכולים להיות קשורים למחתרת המקומית, בעוד שנותרו חקירות של מבריחים בקנה מידה גדול מתאילנד ואלה הוזנחו.

אנסלינגר פרש בשנת 1962 ובמקומו מונה הנרי ג'ורדנו, שהיה לנציב הלשכה עד שזו מוזגה בשנת 1968 עם הלשכה לפיקוח על סמים, סוכנות מינהל המזון והתרופות, כדי להקים את הלשכה לסמים וסמים מסוכנים, סוכנות של מחלקת המשפטים של ארצות הברית, שהייתה הסוכנות שקדמה למינהל אכיפת הסמים (DEA).

## ראו גם
* המשטרה הפדרלית של אוסטרליה ובה מחלקה מקומית בשם "לשכת הסמים הפדרלית".

## קישורים חיצוניים

## הערות שוליים

קטגוריה:ארצות הברית: סמים
קטגוריה:מחלקת האוצר של ארצות הברית
קטגוריה:ארצות הברית: ארגונים ממשלתיים
קטגוריה:ארגוני מאבק בסמים
Eve-Olution

**Eve-Olution** הוא אלבום האולפן השלישי של הראפרית האמריקאית איב. האלבום יצא לאור ב-27 באוגוסט 2002 על ידי חברות התקליטים אינטרסקופ ורוף ריידרס. מתוך האלבום יצאו שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי איב
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סקוט סטורץ'
קטגוריה:אלבומי חברת אינטרסקופ רקורדס
אנגליה התיכונה

"**אנגליה התיכונה**" (באנגלית: **Middle England**) הוא מונח חברתי-פוליטי, המתייחס בדרך כלל לאנשי מעמד הביניים או בני המעמד הבינוני הנמוך באנגליה המחזיקים בדעות שמרניות מסורתיות או ימניות.

## מקורות
מקורות המונח "אנגליה התיכונה" אינם ידועים. הסופר איאן היסלופ מצא עדויות לכך שראש ממשלת בריטניה, לורד סליסברי, השתמש במונח בשנת 1882, אך הוא לא זכה לפופולריות באותה תקופה. השימוש הפופולרי המודרני בביטוי יוחס למרגרט תאצ'ר, שלדברי ההיסטוריון דייוויד קנאדין, "אימצה" את המושג הדומה "אמריקה התיכונה" של ריצ'רד ניקסון.
[ממוזער|חלק מהדעות הפוליטיות של אנגליה התיכונה (כגון [אירוסקפטיות) נחשבות למשפיעות ביותר בשיח הפוליטי]]
המשמעות העיקרית של המונח היא כיום פוליטית וסוציולוגית (בדומה למונחים המקבילים "אמריקה התיכונה" או "אוסטרליה התיכונה"). המונח מתאר את המעמד הבינוני או המעמד הבינוני-נמוך של בריטניה הכפרית. נאומו המצוטט של ג'ון מייג'ור ב-1993 בפני "הקבוצה השמרנית למען אירופה" מתאר דימויים של משחקי קריקט כפריים, בירה, גנים פרבריים ו"משרתות זקנות שרוכבות על אופניים לקודש הקודש באמצעות ערפל הבוקר" (מבוסס על ציטוט של ג'ורג' אורוול).

אף על פי שהמושג אינו מתייחס לאזור גאוגרפי, ניתן לייחסו לתושבי הפרוורים בדרום אנגליה ובמידלנדס, המאופיינים בעיירות קטנות, וכן גם את האזורים הפרבריים מצפון-מערב ללונדון המהווים חלק מקו המטרופוליטן של הרכבת התחתית של לונדון. ה-BBC תיאר את העיירה קנט טונברידג' וולס כ"בית הרוחני" של אנגליה התיכונה.

## ראו גם
* אין שום אלטרנטיבה

## הערות שוליים

קטגוריה:אנגליה: תרבות
קטגוריה:ביטויים ומושגים פוליטיים בריטיים